open-index/open-wikipedia-markdown huggingface dataset:
Pauļi

**Pauļi** ir ciems Cēsu novada Zaubes pagastā. Atrodas pagasta rietumu daļā 3 km no pagasta centra Zaubes, 47 km no «Ausmās» un 78 km no Rīgas.

Apdzīvotā vieta atrodas pie autoceļa V60, veidojusies ap bijušās Pauļu pusmuižas *(Paulhof)* centru.

## Atsauces
Bernhards Fleisigs

**Bernhards Fleisigs** (; 1853. gads Ungārijas Karaliste —  Vīne) bija Austrijas šahists.

## Biogrāfija
19. gadsimta beigās bijis viens no Vīnes šaha meistariem. 1882. gada Vīnes šaha turnīrā ieņēmis 2. vietu aiz čehu šaha meistara Vincenca Hrubija. 1890. gadā Ignaca Koliša memoriālā dalījis 2.-3. vietu ar Johanu Baueru (uzvarējis Makss Veiss).

Devis ieguldījumu šaha atklātņu teorijā. Fleisiga vārdā ir nosaukts variants skotu atklātnē: 1. e4 e5 2. Zf3 Zc6 3. d4 exd4 4. Zxd4 Lc5 5. Le3 Df6 6. c3 Zge7 7. Zc2.

Bernharda Fleisiga vecākais brālis Makss Fleisigs arī bija šaha meistars.

## Atsauces

## Ārējās saites
Fleisigs

**Fleisigs** (; sieviešu dzimtē Fleisige) ir vācu cilmes uzvārds. Cilvēki ar šo uzvārdu:
* Bernhards Fleisigs (*Bernhard Fleissig*; 1853—1931) — Austrijas šahists;
* Makss Fleisigs (*Max Fleissig*; 1845—1919) — Austrijas šahists.
Makss Fleisigs

**Makss Fleisigs** (;  Čengera — ) bija Austrijas šahists.

## Biogrāfija
19. gadsimta beigās bijis viens no Vīnes šaha meistariem. 1873. gada Vīnes šaha turnīrā dalījis 7.—8. vietu (uzvarējuši Vilhelms Steinics un Džozefs Blekbērns). Piedalījies arī 1875. gada Vīnes šaha turnīrā, kurā uzvarējis Filips Meitners, bet 1882. gada Vīnes šaha turnīrā dalījis 4.—7. vietu (uzvarējis Vincencs Hrubijs).

Devis ieguldījumu šaha atklātņu teorijā. Fleisigs viens no pirmajiem sācis lietot gambītu sicīliešu aizsardzībā: 1. e4 c5 2. d4 cxd4 3. c3, kas mūsdienās pazīstams kā Morra gambīts.

Makša Fleisiga jaunākais brālis Bernhards Fleisigs arī bija šaha meistars.

## Atsauces

## Ārējās saites
Filips Meitners

**Filips Meitners** (;  Vīne —  Vīne) bija Austrijas šahists. Austriešu fiziķes Līzes Meitneres tēvs.

## Biogrāfija
Beidzis Vīnes politehnisko institūtu, pēc tam no 1870. gadiem strādājis kā jurists. No jaunības aizrāvies ar šahu, tajā skaitā spēlējis ar savu studiju biedru Vilhelmu Steinicu. Vairāk nekā 40 gadus bijis Vīnes šaha kluba biedrs, piedalījies Vīnes šaha turnīros. Tajos lielāko panākumu guvis 1875. gadā, kad bijis labākais. 1873. gada Vīnes starptautiskajā šaha turnīrā dalījis 7.—8. vietu (uzvarējuši Vilhelms Steinics un Džozefs Blekbērns). 1878. gadā uzvarējis mačā Ādolfu Švarcu ar 6½:3½. 1882. gada Vīnes starptautiskajā šaha turnīrā palicis 14. vietā (uzvarējuši Vilhelms Steinics un Šimons Vinavers). 1882. gadā citā Vīnes turnīrā dalījis 8.—9. vietu (uzvarējis Vincencs Hrubijs). 1895. gadā Vīnes šaha turnīrā bijis 8. vietā (uzvarējis Georgs Marko). 1908. gadā Vīnes šaha turnīrā bijis 4. vietā (uzvarējis Rihards Rēti). 1909./1910. gada gadumijas turnīrā dalījis 6.—7. vietu (uzvarējis Rihards Rēti).

Šaha vēsturē iegājis ar savu 1872. gadā nospēlēto "nemirstīgo neizšķirtu" pret Kārli Hampe.

## Atsauces

## Ārējās saites
Johans Bauers

**Johans Hermans Bauers** (;  Prāga —  Gorīcijas province) bija Austrijas šahists.

## Biogrāfija
Piedzimis Bohēmijā, kas bijusi toreizējās Austrijas Impērijas sastāvdaļa. Jaunībā pārcēlies uz dzīvi Vīnē. 1887. gadā Frankfurtē pie Mainas 5. Vācu šaha savienības kongresā ieguvis šaha meistara titulu. Savu labāko rezultātu sasniedzis 1890. gada Grācas šaha turnīrā, kurā izcīnījis 2. vietu aiz Ģulas Makoveca, apsteidzot Emanuelu Laskeru un Georgu Marko. 1891. gadā Vīnes šaha turnīrā bijis līderis kopā ar Ādolfu Albinu, taču veselības stāvokļa dēļ nav pabeidzis šīs sacensības. Uzvarējis šaha mačos: 1890. gadā pret Bernhardu Fleisigu ar 2:0, un 1891. gadā pret Ādolfu Albinu ar 4:0 un Georgu Marko ar 3:1.

Pāragri miris no tuberkulozes. Mūsdienās visvairāk pazīstamākā ir 1889. gada Amsterdamas šaha turnīrā Bauera zaudētā partija pret Emanuelu Laskeru, kurā nākamais Pasaules šaha čempions uzvarēja ar divu laidņu upuriem.

## Atsauces

## Ārējās saites
Meitners

**Meitners** vai **Meitnere** var būt:
* Filips Meitners (*Philipp Meitner*) — austriešu šahists (1839—1910);
* Līze Meitnere (*Lise Meitner*) — austriešu fiziķe (1878—1968).
Transportlīdzekļa vēstures atskaite

**Transportlīdzekļa vēstures atskaite** ir avots, kas sniedz informāciju par transportlīdzekļa pagātni, ietverot informāciju par nozīmīgākajiem notikumiem tā ekspluatācijas laikā, kā arī transportlīdzekļa potenciālajiem pircējiem noderīgu informāciju.

Katram transportlīdzeklim tā ekspluatācijas laikā ir notikumi, kurus piesaista tā unikālajam identifikācijas numuram - **VIN**. Pēc valsts numurzīmes vai šī **VIN** (**V**ehicle **I**dentification **N**umber) numura jebkurā valstī par transportlīdzekļu reģistrāciju atbildīgā iestāde vai organizācija (piemēram, Ceļu satiksmes drošības direkcija) fiksē automašīnas tehniskās apskates vēsturi.   
Transportlīdzekļu reģistri fiksē informāciju tikai par transportlīdzekļu reģistrācijas procesu un tehniskajās apskatēs fiksēto nobraukumu.  

Katra transportlīdzekļa negadījumu vēsturi fiksē konkrētās valsts apdrošināšanas asociācijas vai atbildīgās organizācijas. Katrs apdrošinātājs veido un uzkrāj savu datubāzi un uzglabā tur pieejamo informāciju.  

## Informācijas apkopošana
Pasaulē ir vairākas lietotu automašīnu datubāzes, kas sniedz auto pārbaudes pakalpojumus. Latvijā un Eiropā viens no lielākajām šādu auto nozares pakalpojumu sniedzējiem ir AutoDNA, kas piedāvā transportlīdzekļu vēstures atskaites, API un citus auto nozares risinājumus, kas atvieglo darbu ar automašīnu VIN numuru datu apstrādi un uzglabāšanu.  

## Auto vēstures atskaitēs ietvertā informācija
* Transportlīdzekļu zādzības pārbaude uzticamos avotos (piem., Interpols)  
* VIN numura patiesuma pārbaude pēc īpaši izveidota algoritma 
* Informācija par transportlīdzekli, tā specifikācija, tehniskais raksturojums 
* Negadījumu vēstures pārbaude 
* Pēdējie fiksētie nobraukuma dati (piem., no transportlīdzekļu reģistriem) 
* Arhīva dokumentu vēsture 
* Informācija par ražotāju  
* Transportlīdzekļa aprīkojuma liste 
* CO2 emisijas novērtējums 
* Transportlīdzekļu šasijas virsbūve 
* Informācija par dzinēju un tā jaudu 
* Ražotāja atsaukumi no avotiem (piem., VOSA)  
Šī informācija tiek atkodēta no VIN numura (17 rakstzīmju kombinācija) un pasniegta pārskatāmā PDF formātā. 

## Kā iegūt transportlīdzekļa vēstures pārskatu?

Transportlīdzekļa vēstures pārskatos ir sīki aprakstītas automašīnas īpašumtiesības, titula statuss, negadījumu vēsture un daudz kas cits. Lai iegūtu informāciju par automašīnu, kuru vēlaties iegādāties, jums parasti ir nepieciešams tās 17 ciparu transportlīdzekļa identifikācijas numurs vai VIN. VIN var atrast uz vadītāja puses paneļa pie vējstikla.

Izmantojot šo numuru, ir vairākas vietnes, kuras varat apmeklēt un pārbaudīt jūs interesējošo transportlīdzekli.

## Atskaites nepieciešamība
Transportlīdzekļu vēstures atskaites tiek izmantotas, lai pirms transportlīdzekļa iegādes pārliecinātos par tā vēsturi. Iegūtā informācija palīdz izvairīties no liekiem izdevumiem (piem., auto remontā).

## Atsauces
Vincencs Hrubijs

**Vincencs Hrubijs** (;  Bohēmija —  Trieste) bija Čehijas šahists.

## Biogrāfija
Piedzimis Krživosoudovas ciemā Bohēmijā (tagad Vidusčehijas apgabals Čehijā). Visu mūžu strādājis par skolotāju Triestes vidusskolā (). Savu labākos rezultātus šaha turnīros sasniedzis 1880. un 1890. gados. 1882. gada Vīnes starptautiskajā šaha turnīrā palicis 11. vietā (uzvarējuši Vilhelms Steinics un Šimons Vinavers), bet savstarpējās partijās pieveicis Steinicu, Džeimsu Meisonu un Džozefu Blekbērnu. 1882. gadā uzvarējis Vīnes šaha kluba turnīrā, apsteidzot Bernhardu Fleisigu. 1883. gadā Nirnbergā dalījis 10.-11. vietu 3. Vācijas šaha savienības kongresā (uzvarējis Šimons Vinavers). Mačos Vīnē uzvarējis Bertoldu Englišu ar 3½:1½ (1882) un Ādolfu Albīnu ar 5½:3½ (1891).
Mūsdienās tiek uzskatīts par pirmo čehu izcelsmes starptautiskā līmeņa šaha meistaru.

## Atsauces

## Ārējās saites
Bērzs (Zaubes pagasts)

**Bērzs** ir ciems Cēsu novada Zaubes pagastā. Atrodas pagasta dienvidrietumu daļā 6 km no pagasta centra Zaubes, 49 km no «Ausmās» un 81 km no Rīgas.

Apdzīvotā vieta atrodas pie autoceļa P32, Dzirnavupes krastā.

## Vēsture
Apdzīvotā vieta veidojusies ap Bērzu muižu (*Bersenhof, Bersehof*).


BM06206Am.jpg|Bērzmuižas ūdensdzirnas (Broce, 1796)
BM06171Am.jpg|Bērzu muiža (*Bersehof*)
BM06216Am.jpg|Bērzu muiža (1796)


## Atsauces
Džugašvili

**Džugašvili** () ir gruzīnu cilmes uzvārds. Cilvēki ar šo uzvārdu:

* Jakovs Džugašvili;
* Josifs Džugašvili jeb Staļins;
* Vasilijs Staļins Džugašvili.
Polockas vaivadija

thumb|180px|Polockas ģerbonis**Polockas vaivadija** (, , , ) bija viena no Lietuvas dižkunigaitijas vaivadijām (1504—1793) mūsdienu Baltkrievijas teritorijā. 

## Vēsture

Izveidota 1504. gadā no Polockas vietniecības, 1569. gadā iekļauta Polijas-Lietuvas kopvalsts sastāvā. Sūtīja divus deputātus uz kopvalsts Seimu Varšavā.  
Robežojās ar Vitebskas, Minskas un Viļņas vaivadijām, kā arī ar Maskaviju un Livoniju ziemeļos, kas pēc Viļņas ūnijas noslēgšanas 1561. gadā arī nonāca Lietuvas dižkunigaitijas pārvaldībā.

Pēc 1667. gada Andrusovas pamiera Krievijas cariste līdz 1678. gadam ieguva Polockas vaivadijas ziemeļdaļu ar Sebežas un Ņeveļas pilsētām.

Attēls:Polatsk Voivodeship within Lithuania in the 17th century.png|Polockas vaivadija Lietuvas dižkunigaitijas sastāvā

## Likvidācija
Pēc Pirmās Polijas-Lietuvas dalīšanas 1772. gadā Polockas vaivadijas ziemeļu daļu anektēja Krievijas Impērija un pievienoja Pleskavas guberņai kā Polockas provinci. Otrās Polijas dalīšanas laikā 1793. gadā Krievijas Impērija piesavinājās arī atlikušo vaivadijas daļu un izveidoja Polockas vaivadiju.

## Skatīt arī
* Inflantijas vaivadija
Džuzepe Tartīni

**Džuzepe Tartīni** (; dzimis , miris ) bija 18. gadsimta baroka laika itāļu vijolnieks, komponists un mūzikas teorētiķis, viens no mūsdienu vijoļspēles pamatlicējiem. 

Studēja tiesības Padujas Universitātē. Dzīvojis arī Asīzē un Ankonā. 1721. gadā tika iecelts par Padujas Svētā Antonija bazilikas kapelmeistaru. 1726. gadā nodibināja vijoļspēles skolu, kas kļuva pazīstama visā Eiropā. 

Radījis vismaz 135 vijoļkoncertus un daudzas vijoļsonātes, arī garīgos skaņdarbus. Pazīstamākā Tartīni kompozīcija ir "Sonāte Sol minorā" jeb "Velna trillera sonāte" (*Il trillo del diavolo*). 

## Ārējās saites

* Tartīni profils ''AllMusic'' 
* Tartīni notis ''IMSLP''
Trianonas līgums

thumb|right|Ungārijas teritorijas sadalījums Trianonas līguma rezultātā
**Trianonas līgums** ir 1920. gada 4. jūnijā parakstīts miera līgums starp Pirmajā pasaules karā uzvarējušo Antanti un Ungārijas Karalisti, kā sabrukušās Austroungārijas mantinieci. Līgums formāli stājā spēka 1921. gada 31. jūlijā un noteica Ungārijas Karalistes jaunās robežas, reparācijas un armijas lielumu, kuru samazināja līdz 35 000 kareivju. Līguma tekstu sagatavoja franču, angļu, itāļu valodās un to parakstīja netālu no Versaļas, Lielajā Trianonas pilī, no kā cēlies tā nosaukums.

Līguma rezultātā, pirmskara feodālās daudznāciju Ungārijas Karalistes 325 411 km lielo teritoriju oficiāli sadalīja starp vairākām reģiona valstīm, Ungārijai atstājot 93 073 kv.km (28,6% no iepriekšējās teritorijas). Lai arī Trianonas līgums centās jaunās valstu robežas vilkt pēc etniskās pašnoteikšanās principa, līguma rezultātā 3,3 miljoni (31%) no visiem etniskajiem ungāriem palika kaimiņvalstīm piešķirtajās teritorijās. Piecas no desmit lielākajām karalistes pilsētām tika zaudētas kaimiņvalstīm — Rumānijas Karalistei, Čehoslovākijai un Serbu, horvātu un slovēņu karalistei.

Ungāri līgumu uztvēra kā nacionālo pazemojumu, un vēlme atgūt zaudētās zemes lielā mērā noteica vēlāko Ungārijas tuvināšanos ar Nacistisko Vāciju.

## Ārējās saites
Romiešu karalis

**Romiešu karalis** (latīņu: *rex Romanorum*, vācu: *Römisch-deutscher König*) bija jaunievēlētā Svētās Romas impērijas valdnieka pirmais tituls, ko tas pieņēma pēc ievēlēšanas kūrfirstu kolēģijā. Viduslaikos lietots vienlaicīgi ar titulu "Vācijas karalis", jo karalis sākotnēji ieguva varu Vācijas karalistē, vēlāk tika kronēts par pārējo impērijas zemju karali un beidzot kronēts par Svētās Romas impērijas imperatoru. Titulu pirmais lietoja imperators Heinrihs II Svētais (1014-24). Impērijas pastāvēšanas pēdējos gadsimtos, titulu piešķīra impērijas troņmantiniekam.

## Atsauces
Minskas guberņa

thumb|right|Guberņas ģerbonis
**Minskas guberņa** bija Krievijas Impērijas administratīvi teritoriālā vienība, kas izveidota pēc 2. Polijas dalīšanas 1793. gadā un likvidēta 1921. gadā. 
thumb|Minskas guberņa Krievijas Impērijas kartē
Kopā ar Viļņas, Kauņas, Grodņas, Mogiļevas un Vitebskas guberņām veidoja impērijas Ziemeļrietumu apgabalu. 20. gadsimta sākumā guberņas teritorija bija 91 213 km2 ar 2,539 miljoniem iedzīvotāju. Mūsdienās guberņas lielākā daļa atrodas Baltkrievijas teritorijā un nedaudz Ukrainā.

## Vēsture
Pēc otrās Polijas dalīšanas 1793. gadā Krievijas Impērijas anektētajā teritorijā izveidoja Minskas guberņu ar 13 apriņķiem. 
1796. gadā apriņķu skaitu samazināja līdz 10. 
1843. gadā Viļeikas un Disnas apriņķus pievienoja Viļņas guberņai, bet no Grodņas guberņas pievienoja Navahrudakas apriņķi.

## Guberņas kartes

RussianEmpireMap1800-19-MinskayaProvince.jpg|Minskas guberņa (1800)
Minskaia Governorate map (1808).jpg|Minskas guberņa (1808)
Minsk governorate 1821.jpg|Minskas guberņa (1821)
Карта народонаселения Минской губернии по исповеданиям (1864).jpg|Reliģiju izplatība Minskas guberņā (1864)
Minsk Governorate (1913).png|Minskas guberņa (1913)


## Ārējās saites
Pagaidu valdība

**Pagaidu valdība** ir ārkārtas valdības veids, kas parasti tiek izveidots jaundibinātās valstīs, kā arī karu, revolūciju vai iepriekšējās valsts iekārtas sabrukuma rezultātā. Pagaidu valdības parasti izveidojas pašas, vai arī tās ieceļ. Pagaidu valdības galvenais uzdevums parasti ir nostiprināt jaunā režīma autoritāti un sarīkot vēlēšanas, kuru rezultātā tiek izveidota jauna, leģitīma valsts pārvaldes iekārta.

Pagaidu valdības var grupēt četrās kategorijās:
*Revolucionāra pagaidu valdība, kuru veido iepriekšējo režīmu gāzušie revolucionāri. 
*Pagaidu koalīcijas valdība, kuru veido aizejošā vecā režīma un jaunā režīma pārstāvji.
*Pārejas posma valdība, kurā līdz vēlēšanām vara pieder aizejošā režīma pārstāvjiem. 
*Starptautiski iecelta pagaidu valdība, kurā valdību veido un ieceļ starptautiskā sabiedrība vai okupācijas administrācija.

## Pagaidu valdības
Dažas no zināmākajām pagaidu valdībām ir:
*Kontinentālais kongress (ASV), 1774-1781.
*Krievijas Pagaidu valdība, 1917.
*Latvijas Pagaidu valdība, 1918-1920. 
*Īrijas Pagaidu valdība, 1922. 
*Francijas Pagaidu valdība, 1944-1946. 
*Dienvidvjetnamas Revolucionārā pagaidu valdība, 1969-1976.
*Palestīniešu pašpārvalde, 1994-
*Koalīcijas Pagaidu pārvalde Irākā, 2003-2004.
2016.—2017. gada Pasaules kauss biatlonā

**2016.—2017. gada [[Pasaules kauss biatlonā]]** bija vairāku posmu biatlona sacensības, kas sākās  Estešundā, Zviedrijā, un noslēdzās  Oslo priekšpilsētā Holmenkollenā, Norvēģijā. Kopumā tika aizvadīti deviņi posmi, kausa ieskaitē tika ieskaitīts arī Pasaules čempionāts, kas 2017. gada februārī norisinājās Hohfilcenē, Austrijā. Pasaules kausa sacensības rīkoja Starptautiskā Biatlona savienība.

## Kalendārs

:Piezīmes:

## Kopvērtējums
### Vīrieši

### Sievietes

### Jaukti

## Nāciju kauss

## Medaļu kopvērtējums

## Atsauces

## Ārējās saites
* IBU mājaslapa
Moisejs Models

**Moisejs Models** (dzimis , miris 1941. gadā) bija Latvijas šahists.

## Biogrāfija
1926. gadā beidzis G. E. Binca ģimnāziju. No 1926. līdz 1935. gadam studējis matemātiku Latvijas Universitātes Matemātikas fakultātē.

Moisejs Models bijis labs šahists. 1938. gadā sastādītajā Latvijas šahistu ranga tabulā ierindots 29. vietā. Piedalījies vairākos Rīgas čempionātos: 1933. un 1934. gadā ieguvis 5.—6. vietu, 1936. gadā — 11. vietu.

## Atsauces
Starptautiskā Biatlona savienība

**Starptautiskā Biatlona savienība** ( — **IBU**) ir vadošā biatlona pārvaldes organizācija pasaulē. Tās galvenā mītne atrodas Austrijas pilsētā Zalcbrugā. IBU tika nodibināta 1993. gada 2. jūlijā. Līdz tam sacensības biatlonā pārvaldīja Starptautiskā Modernās pieccīņas un biatlona savienība (UIPMB). Kopš 2018. gada septembra tās prezidents ir zviedrs Ulle Dālins.
Pašlaik IBU sastāvā ir 56 nacionālās federācijas, tajā skaitā Latvijas Biatlona federācija.

Nozīmīgākās IBU organizētās sacensības ir Pasaules čempionāts biatlonā un Pasaules kauss biatlonā. Tāpat savienība organizē arī IBU kausu, Pasaules čempionātu biatlonā junioriem, kā arī kontinentālā līmeņa sacensības. IBU pārziņā ir arī sacensības vasaras biatlonā.

## Atsauces

## Ārējās saites
*
Hanss Geigers

**Johaness "Hanss" Vilhelms Geigers** (, dzimis , miris ) bija vācu fiziķis, Geigera skaitītāja izgudrotājs.

Indologa Vilhelma Geigera dēls. 1906. gadā ieguva doktora grādu Erlangenes Universitātē. 1907. gadā sāka strādāt Mančestras Universitātē, kur darbojās kopā ar Ernestu Rezerfordu. Šeit 1909. gadā kopā ar Ernestu Marsdenu veica , pamatojoties uz kuru 1911. gadā Rezerfords pierādīja atoma kodolu eksistenci. Pārceļoties atpakaļ uz Vāciju, 1928. gadā Ķīlē kopā ar Valteru Milleru izgudroja sensorus, kas ir Geigera skaitītāja kā mērierīces pamatā.

## Ārējās saites
Geigers

**Geigers** var būt:

* Džons Geigers (*John Geiger*; 1873—1956) — amerikāņu airētājs, olimpiskais čempions;
* Hanss Geigers (*Hans Geiger*; 1882—1945) — vācu fiziķis, Geigera skaitītāja izgudrotājs;
* Karls Geigers (*Karl Geiger*; 1993) — vācu tramplīnlēcējs;
* Vincencs Geigers (*Vinzenz Geiger*; 1997) — vācu ziemeļu divcīņas sportists.
Doles sala (dabas parks)

**Doles sala** vai **Dolessala** ir dabas parks Latvijas vidusdaļā, administratīvi ietilpst Salaspils novada Salaspils pagastā. Izvietojies uz Daugavas lejtecē esošās Doles salas, aizņem tās lielāko daļu, izņemot Rīgas HES spēkstaciju un Rīgas HES ūdenskrātuvi norobežojošo dambi. Teritorija izveidota 1987. gadā, lai saglabātu Doles salas ainavu savdabību, dabas un kultūrvēsturiskās vērtības. Teritorijā ietilpst ģeomorfoloģiskais dabas piemineklis Doles salas dolomītu atsegums. Konstatētas retas augu sugas, ligzdo retas un aizsargājamas putnu sugas. *[[Natura 2000]]* teritorija.

## Atsauces
Supernova 2017

**"Supernova 2017"** bija 62. starptautiskā Eirovīzijas dziesmu konkursa Latvijas nacionālā atlase.

Līdz  notika dziesmu iesniegšana. Tika iesūtītas 168 dziesmas. Pirmo reizi visā Eirovīzijas vēsturē pie balsošanas tika ņemti vērā arī mūzikas straumēšanas pakalpojuma *[[Spotify]]* klausīšanās dati. Atlašu un pusfinālu rezultāti tika paziņoti pēc fināla.

## Norises vieta un skatuve
 
Jau trešo gadu pēc kārtas konkurss "Supernova" notika LTV koncertstudijā Latvijas Televīzijas augstceltnē, Zaķusalā, Rīgā. Šogad, atšķirībā no iepriekšējiem gadiem, tika izmainīts skatuves dizains.

## Kvalificējušās dziesmas
Tabulā uzskaitītas visas "Supernova 2017" kvalificējušās dziesmas un izpildītāji.

## Žūrija
"Supernova 2017" žūrijas sastāvā bija:
* Kaspars Roga — grupas "Prāta Vētra" bundzinieks un mūzikas video direktors,
* Guntars Račs — dziedātājs, dziesmu autors,
* *[[DJ Rudd]]* — producents (atlases, pusfināls),
* Dons — dziedātājs (pirmā atlase),
* Intars Busulis — dziedātājs (otrā atlase, fināls),
* Petri Mannonens — UMG Somijas un Baltijas reģiona direktors (pusfināls),
* Marija Naumova — dziedātāja, 2002. gada Eirovīzijas Dziesmu konkursa uzvarētāja (fināls).

## Šovi

### Pirmā atlase
Pirmā atlase norisinājās 5. februārī. Uz pusfinālu kvalificējās dziesmas, kuras izpildīja Lauris Valters (atlases uzvarētājs), Linda Leen, Miks Dukurs un *[[Franco Franco]]*.

*Pasvītrotais dalībnieks/grupa bija uzvarējis pēc skatītāju balsīm, kā arī visā vakarā.*

### Otrā atlase
Otrā atlase norisinājās 12. februārī. Uz pusfinālu kvalificējās dziesmas, kuras izpildīja *[[My Radiant You]]* (atlases uzvarētāji), *[[Triana Park]]*, Santa Daņeļeviča un *[[The Ludvig]]*.

*Pasvītrotais dalībnieks/grupa bija uzvarējis pēc skatītāju balsīm, kā arī visā vakarā.*

### Pusfināls
Pusfināls norisinājās 19. februārī. No 8 dziesmām uz pusfinālu kvalificējās 4 dziesmas, kuras izpildīja *[[Triana Park]]* (pusfināla uzvarētāji), *[[The Ludvig]]*, *[[My Radiant You]]* un Santa Daņeļeviča.

*Pasvītrotais dalībnieks/grupa bija uzvarējis pēc skatītāju balsīm, kā arī visā vakarā.*

### Fināls
"Supernova 2017" fināls norisinājās 26. februārī. Tajā tika izpildītas 4 dziesmas. Konkursā uzvarēja grupas *[[Triānas Parks|Triana Park]]* dziesma *[[Line]]*, kura pārstāvēs Latviju 2017. gada Eirovīzijas Dziesmu konkursā Kijivā.

Vēl vakara laikā kā viesmākslinieks uzstājās žūrijas loceklis Intars Busulis un pagājušā gada Latvijas pārstāvis 2016. gada Eirovīzijā Justs Sirmais ar savas dziesmas "Message To You" pirmatskaņojumu.

## Atsauces

## Ārējās saites
* "Supernova 2017" mājaslapa
Fricis Kaņeps

**Voldemārs Fricis Kaņeps** (dzimis  Ventspilī, miris  Staicelē) bija Latvijas futbolists, viens no rezultatīvākajiem uzbrucējiem 20. gadsimta 30. gados.

## Biogrāfija
Dzimis Ventspilī Kārļa Kaņepa un viņa sievas Lavīzes, dzimušas kā Lavīze Pole, ģimenē. Futbolists bija arī Friča brālis Žanis Kaņeps (1918-?), ilggadīgs Ventspils "Spara" futbolists.

1938. gadā saslima ar plaušu karsoni, tika ievietots Rīgas Kara slimnīcā un kādu laiku nevarēja nodarboties ar sportu. 1939. gadā izgāja obligāto karadienestu Latvijas armijā.

Otrā pasaules kara laikā Kaņepam pastāvīgi vajājušo traumu dēļ līdz pat 1944. gadam izdevās izvairīties no iesaukšanas vācu armijā, taču tad viņam tika uzticēts apsargāt krievu karagūstekņus, kas pēc kara noveda pie tā, ka 1945. gadā viņš tika apcietināts un izsūtīts uz Sibīriju. Pēc izsūtījuma nedrīkstēja dzīvot un strādāt Rīgā, taču viņš apmetās uz dzīvi Staicelē, kur aizritēja viņa atlikusī dzīves daļa. Miris Staicelē 1981. gadā, apbedīts Alojas kapos.

## Sasniegumi
* Latvijas čempions — 2 (1936, 1939/40)
* Latvijas kausa ieguvējs — 2 (1937, 1939)
* Baltijas kausa ieguvējs — 1 (1937)
* Latvijas čempionāta labākais vārtu guvējs — 1 (1939/40)

## Atsauces
Driksnas sils

**Driksnas sils**  ir dabas parks Latgalē. Izvietojies Madonas—Trepes vaļņa vidusdaļā uz dienvidiem no Aiviekstes, administratīvi ietilpst Madonas novada Ļaudonas pagastā. Dabas parks aizņem Driksnu silu Madonas—Trepes vaļņa daļā 5 km garumā un ap 1,5 km platumā un ietver arī Drikšņa un Pārkārtņa ezerus. Izveidots 1990. gadā,  lai saglabātu 6 ES Biotopu direktīvas 1. pielikuma biotopus, 2 Latvijā aizsargājamus biotopus, 3 Eiropā aizsargājamas augu sugu atradnes un 10 Latvijā retas augu sugas, kas reprezentē Austrumlatvijas sauso priežu mežu floru. Teritorija ir viena no nedaudzajām vietām valstī, kur sastop sausieņu priežu mežus, kas izveidojušies uz osiem vai osveida vaļņiem. Te sastopama šim biotopam raksturīga augu suga — meža silpurene, kas aug kopā ar citām gaismas prasīgām mežu sugām un veido īpašas, osu mežiem raksturīgas augu sabiedrības ar garkāta ģipseni, zāļlapu smiltenīti, Ruiša pūķgalvi, šaurlapu lakaci. Teritorijā ir bagātīga augu sugas pļavas linlapes atradne, kas ir viena no Latvijā zināmajām 5 atradnēm. *[[Natura 2000]]* teritorija.

## Atsauces
Pan European Game Information

***Pan European Game Information*** (saīsināti **PEGI**) ir Eiropas videospēļu satura novērtēšanas sistēma, kas izveidota, lai palīdzētu patērētājiem Eiropā pieņemt apzinātus lēmumus, pērkot videospēles vai programmas, izmantojot vecuma ieteikumus un satura apzīmējumus. Šo sistēmu 2003. gada aprīlī izveidoja Eiropas interaktīvās programmatūras federācija (*Interactive Software Federation of Europe*, saīsināti ISFE), un tā apvienoja vairākas reģionālās vecuma ierobežojumu sistēmas vienā kopīgā sistēmā. PEGI sistēmu mūsdienās izmanto vairāk kā trīsdesmit valstīs, un tā ir balstīta uz noteiktu kodeksu — noteikumu kopumu, kas ļauj katram izdevējam izmantot PEGI sistēmu. PEGI sistēma iedalās piecās vecuma grupās un astoņos satura raksturojumos, kas vēsta par piemērotību un spēles saturu noteiktai patērētāju vecuma grupai. Vecuma ierobežojums nenorāda spēles grūtības pakāpi, kā arī nepieciešamās iemaņas tās spēlēšanai.

## Vecuma ierobežojumi
PEGI sistēmā ir pieci vecuma ierobežojumi.

* **3**: piemērota visām vecuma grupām. Var saturēt ļoti vieglu vardarbību un saturs ir vairāk piemērots jaunākiem bērniem. Nav atļauta nenormatīva leksika un biedējošs saturs.
* **7**: piemērots personām no 7 gadu vecuma un vecākiem. Var saturēt vieglu vai nereālu vardarbību (piemēram, vardarbība karikatūru izskatā), kā arī elementus, kas var sabiedēt jaunākus bērnus.
* **12**: piemērots personām no 12 gadu vecuma un vecākiem. Var saturēt vardarbību jebkurā fantāzijas kontekstā vai sporta darbībās, lamāšanos, vieglas seksuālas atsauces vai mājienus un azartspēļu simulāciju.
* **16**: piemērots personām no 16 gadu vecuma un vecākiem. Var saturēt patiesi reālistisku vardarbību, nenormatīvu leksiku, seksuālas atsauces vai saturu, azartspēļu simulāciju un narkotisku vielu attēlojumu.
* **18**: nav piemērots personām jaunākām par 18 gadiem. Var saturēt maksimāli reālistisku vai grafisku vardarbību, ieskaitot "vardarbību pret neaizsargātiem cilvēkiem" un "vairākkārtēju nogalināšanu bez iemesla", nenormatīvu leksiku, seksuālu saturu, azartspēļu simulāciju, narkotiku slavināšanu un diskrimināciju, kas "stereotipiem" var izraisīt naidu.

### Raksturojums
PEGI sistēmā ir astoņi satura raksturojumi:

## Atsauces

## Ārējās saites
* 
* Tiešsaistes spēļu oficiālā mājaslapa
* ISFE mājaslapa
Bernadete Subirū

**Bernadete Subirū** (; dzimusi , mirusi ) bija Lurdas dzirnavnieka meita, kas apgalvoja, ka no 1858. gada 11. februāra līdz 16. jūlijam Lurdas pievārtē viņai parādījusies Jaunava Marija. Parādīšanās vieta kļuva par pazīstamu katoļu svētvietu. 1862. gadā Romas katoļu baznīca atzina Jaunavas Marijas parādīšanos par patiesu. Vēlākos gados Bernadete dzīvoja klosterī Nevērā. Pēc nāves viņas mirstīgās atliekas tika ekshumētas, atzītas par laika neskartām un novietotas relikvārijā Nevērā. 1933. gadā pāvests Pijs XI atzina Subirū par katoļu svēto. 

## Ārējās saites

*
Čerkasu rajons

**Čerkasu rajons** () ir Ukrainas administratīvā iedalījuma vienība Čerkasu apgabala austrumos. Robežojas ar Čerkasu apgabala Zolotonošas rajonu ziemeļos, Čornobajas rajonu ziemeļaustrumos, Čihirinas rajonu dienvidaustrumos, Kamjankas rajonu dienvidos, Smilas rajonu dienvidos, Horodiščes rajonu ziemeļrietumos, Korsuņas-Ševčenkivskas rajonu rietumos un Kaņivas rajonu ziemeļrietumos, kā arī Čerkasu pilsētu ziemeļaustrumos. No ziemeļaustrumiem rajonu apskalo Kremenčukas ūdenskrātuve.

## Ārējās saites
*
Blokķēde

**Blokķēde** () ir izkliedēta datubāze, kas ir pastāvīgi augošs sakārtotu ierakstu jeb bloku saraksts. Katrs bloks satur laika zīmogu un norādi uz iepriekšējo bloku. Blokķēdes ir īpaši drošas pret ierakstu izmainīšanu — lai izmainītu kādu no senākiem blokiem, ir jāveic izmaiņas arī visos turpmākajos blokos.

Blokķēdes principu 2008. gadā izgudroja persona vai personas ar segvārdu Satoši Nakamoto un gadu vēlāk uz tā pamata tika radīta ciparnauda *[[Bitcoin]]*, kur blokķēde kalpo kā publisks visu jebkad veikto darījumu žurnāls.

## Decentralizētā lietotne
Decentralizētās lietotnes pamatkods un dati (backend) tiek glabāti un izpildīti vienādranga blokķēdē, atšķirībā no klienta-servera lietotnēm, kuru dati un kods tiek apstrādāti serveros. Decentralizētajai lietotnei var būt jebkurā programmēšanas valodā rakstīta lietotāja (klienta) saskarne, kas atbalsta sakaru protokolu ar decentralizēto daļu. Turklāt klienta saskarne var pilnībā atrasties decentralizētā krātuvē, piemēram, IPFS.

Faktiski visas kriptovalūtas ir decentralizēto lietotņu varianti. Taču parasti tās uzskata par blokķēdes pamatu, balstoties uz kuru darbojas dažādas decentralizētās lietotnes. Populārākā platforma blokķēdes lietotņu izstrādei ir Ethereum, jo ​​tā piedāvā viedlīgumus, ko parasti izmanto DApp izstrādei. Decentralizētajām lietotnēm parasti ir atvērtais pirmkods.

## Atsauces
Čihirinas rajons

**Čihitinas rajons** () ir Ukrainas administratīvā iedalījuma vienība Čerkasu apgabala dienvidaustrumos. Robežojas ar Čerkasu apgabala Kamjankas rajonu rietumos, Čerkasu rajonu ziemeļrietumos un Čornobajas rajonu ziemeļos, kā arī Kirovohradas apgabala Svitlovodskas rajonu dienvidaustrumos, Znamjankas rajonu dienvidos un Oleksandrivkas rajonu dienvidrietumos. No ziemeļaustrumiem rajonu apskalo Kremenčukas ūdenskrātuve.

Čihirinas rajons ieņem īpašu vietu Ukrainas vēsturē, jo rajona Subotinas ciemā dzimis Bohdans Hmeļnickis, bet Čihirinas pilsēta bijusi Hmeļnicka rezidence. Čihirina ir arī hetmaņa Petro Dorošenko (*Петро Дорошенко*, 1627 – 1698) dzimtā pilsēta.

## Ārējās saites
Hidroksilgrupa

thumb|200px|Hidroksilgrupas modelis
**Hidroksilgrupa** (arī **hidroksogrupa** vai **oksigrupa**) ir no skābekļa un ūdeņraža sastāvoša funkcionālā grupa ar formulu −OH. Dažreiz hidroksilgrupu sauc arī par **hidroksilu**, bet šo terminu IUPAC iesaka lietot tikai attiecībā uz hidroksilradikāli. Ūdeņradis un skābeklis šajā grupā saistīti savā starpā ar kovalento saiti.
 
thumb|200px|Hidroksilgrupa spirta molekulas sastāvā (R — ogļūdeņraža atlikums)
Organiskajā ķīmijā šo grupu dažreiz sauc par spirtu funkcionālo grupu. Hidroksilgrupas skābeklis polarizē spirta molekulu, padarot hidroksilgrupas ūdeņradi kustīgu un aizvietoties spējīgu (tādēļ zemākie spirti reaģē ar sārmu metāliem). Hidroksilgrupas ūdeņradis viegli veido ūdeņraža saites. Hidroksilgrupu satur arī karbonskābes un citi savienojumi, kas spēj viegli atšķelt ūdeņradi (deprotonēties). Hidroksilgrupas bieži nosaka organisko savienojumu šķīdību ūdenī — labāk šķīst vielas, kuru molekulās ir divas vai vairāk hidroksilgrupas, piemēram, vienkāršie ogļhidrāti.

[thumb|200px|[Sērskābes molekulas struktūrformula — redzams, ka sērskābe satur divas hidroksilgrupas]]
No neorganiskajām vielām hidroksilgrupa ietilpst hidroksīdu, tai skaitā sārmu, sastāvā. Šķīstošie bāziskie hidroksīdi ūdens šķīdumos veido hidroksiljonus OH−. Hidroksilgrupas ietilpst arī skābekli saturošo neorganisko skābju sastāvā — tās ūdens šķīdumos, atšķirībā no sārmiem, neatšķeļ visu hidroksilgrupu negatīvā jona veidā, bet veido pozitīvos ūdeņraža jonus H+.

## Skatīt arī
* Hidroksiljons
* Hidroksilradikālis
* Hidroksīdi
* Sārmi
* Spirti

## Atsauces
Fricis Laumanis

**Fricis Laumanis** (dzimis  Liepājā, miris  Ņūdžersijā) bija Latvijas futbola aizsargs, kas kopā ar Rūdolfu Kronlaku un Hariju Lazdiņu bija visvairāk spēles Latvijas izlasē aizvadījušie futbolisti no Liepājas pirms Otrā pasaules kara.

## Futbola karjera
Kopš jaunieša vecuma Laumanis spēlēja Liepājas "Olimpija" jauniešu komandā, bet 1927. gadā pirmo reizi spēlēja augstākā līmeņa komandā gadā, kad Olimpija izcīnīja savu pirmo Latvijas Virslīgas titulu, no sastāva pamazām izkonkurējot veterānu Hariju Pīkolu. Laumanis savu pirmo spēli Virslīgā aizvadīja 1927. gada 22. maijā, Olimpijai pārspējot Amatieri ar 5—2. Tomēr pagāja mazliet vairāk laika, lai Laumanis pierādītu sevi kā regulāru pirmās komandas spēlētāju Olimpijas sastāvā — 1927. un 1928. gadā viņš tikai laiku pa laikam tika izvēlēta pirmās komandas sastāvā, nodrošinot savu pozīciju 1929. gadā, kad Olimpija izcīnīja savu trešo titulu. 1930. gadā Olimpija reti spēlēja bez Laumaņa laukumā, vairākas sezonas viņš aizvadīja visās līgas spēles. 1939. gada rudenī Laumanis bija diskvalificēts uz pāris mēnešiem ar disciplinārsodu, kas klubam bija diezgan nopietns zaudējums. Pēc viņa atgriešanās laukumā Laumanis atkal kļuva neaizvietojams Olimpijas sastāvā. Laumanis spēlēja Olimpijā, līdz tā tika izformēta 1940. gadā. Kopā ar "Olimpija" Laumanis ieguva septiņus Latvijas čempiona titulus un trīs reizes uzvarēja Rīgas futbola kausa turnīrā.

Laumanis aizvadīja 18 spēles Latvijas izlasē no 1930. līdz 1939. gadam.

Pēdējā komanda, kurā Fricis Laumanis spēlēja Latvijā, bija Liepājas "Dinamo" 1941. gadā. Viņš nespēlēja Olimpijas sastāvā vācu okupācijas laikā. Pēc kara Laumanis nonāca Vācijā, kuru viņš atstāja 1949. gadā, dodoties uz Amerikas Savienotajām Valstīm.

Amerikā Laumanis turpināja spēlēt futbolu amatieru klubos, 1952. gadā uzvarot Pensilvānijas štata amatieru futbola līgā, pārstāvot Filadelfijas latviešu imigrantu sporta klubu, viņš spēlēja arī apvienotajā vācu un ungāru klubā.

## Atsauces
Vords Kaningems

**Hovards G. "Vords" Kaningems** (; dzimis ) ir amerikāņu programmētājs, kas izstrādāja pirmo vikivietni.

Viņš uzsāka *[[WikiWikiWeb]]* programmatūras izstrādi 1994. gadā, lai padarītu vieglāku ideju apmaiņu starp programmētājiem. Programmatūra tika uzinstalēta Kaningema uzņēmuma *Cunningham & Cunningham* mājaslapā . Kaningems ir pirmais *[[Nike]]* *Code for a Better World* biedrs. 

## Ārējās saites

*
Naturālisms

**Naturālisms** var būt:
* naturālisms (filozofija),
* naturālisms (literatūra),
* naturālisms (teātris),
* reālisms — naturālisms glezniecībā.

## Skatīt arī
* Natūrisms
Tektonika

300px|thumb|Zemes tektonisko plātņu karte
**Tektonika** ir ģeoloģijas nozare, kas izmanto plātņu tektonikas teoriju. Tā pēta Zemes uzbūves un tās ģeoloģiskās attīstības savstarpējās sakarības tektonisko kustību un deformāciju ietekmē un veido tektoniskās kartes. Tektonika skaidro kalnu grēdu un kratonu veidošanās procesus, tā prognozē vulkānu izvirdumus un zemestrīces, kā arī iespējamās naftas un dabasgāzes ieguves vietas.

Tektonikai ir vairākas apakšnozares, tai skaitā struktūrģeoloģija, tektonofizika, neotektonika.

## Atsauces

## Ārējās saites
Eduards Birgfelds

**Eduards Ādolfs Heinrihs Birgfelds** (; dzimis , miris ) bija vācu ārsts un šaha problēmists.

Pēc skolas beigšanas Birgfelds studējis medicīnu. Kā štāba ārsts piedalījies 1. pasaules karā. Pēckara gados viņš bijis vispirms virsārsts Kemnicā, bet no 1928. gada Meisenes slimnīcas galvenais ārsts. Miris no leikēmijas nepilnu 52 gadu vecumā.

## Šaha kompozīcija
Uzdevumu sastādīšanā Birgfelda galvenais virziens bija pašmati. 1922. gadā viņš izdevis krājumu *Fata Morgana* ar 950 uzdevumiem, no tiem 700 bijuši pirmpublicējumi. 1924. līdz 1928. gadam viņš vadījis šaha kompozīcijas nodaļu laikrakstā *Chemnizer Tageblatt*. No 1928. līdz 1939. gadam bijis populārā problēmu žurnāla *[[Die Schwalbe]]* galvenais redaktors un Starptautiskās problēmistu savienības priekšsēdētājs. 

### Uzdevuma piemērs

**Uzdevuma risinājums:**
: **1. ♔g6! ♔×b6 2. ♔f5+ ♔c5 3. ♔g4+ ♔d4 4. ♔h5+ ♘f4#** 

## Bibliogrāfija
* Birgfeld, Eduard: *Moderne Ideenkomposition im Selbstmatt.* Selbstverlag, Chemnitz, 1921 
* Birgfeld, Eduard: *Fata Morgana. Eine Studie über den Zugwechsel im Selbstmatt.* Stein, Berlin-Halensee, 1922 
* Birgfeld, Eduard: *Zur Darstellung logischer Kombinationen.* In: *Schachkongress Teplitz-Schönau: im Oktober 1922.* Teplitz-Schönau, 1923, S. 391–414 

## Atsauces

## Papildu literatūra
* Kuhn, Winfried E.; Murkisch, Godehard: *Schach des Chemnitzer Tageblattes 21.12.1924 - 28.10.1928*, Kuhn-Murkisch-Serie Nr. 27, 1998 

## Ārējās saites
* E. Birgfelda šaha kompozīcijas vietnē PDB
Mārupes iela (Rīga)

**Mārupes iela** ir iela Rīgā, Zemgales priekšpilsētā, Āgenskalnā. Mārupes iela sākas krustojumā ar Bāriņu, Nometņu un Mazo Nometņu ielu un beidzas krustojumā ar Ojāra Vācieša ielu. Ielas garums ir 1104 metri, tā ir klāta ar asfalta segumu divu joslu platumā visā ielas garumā.

## Ielu savienojumi
Mārupes iela ir savienota ar šādām ielām:
* Bāriņu iela
* Nometņu iela
* Mazā Nometņu iela
* Ventspils iela
* Tukuma iela
* Liepājas iela
* Saules aleja
* Gardenes iela
* Ojāra Vācieša iela

## Skatīt arī
* Āgenskalns

## Atsauces
Rostislavs Gorjajevs

**Rostislavs Gorjajevs** (—) bija Latvijas kino un teātra režisors, aktieris.

1952.—1958. gadā studējis Ļeņingradas Teātra institūtā.

1958.—1959. gadā bijis Baltijas flotes Drāmas teātra režisors, no 1959. gada strādājis Rīgas Kinostudijā kā otrais režisors, vēlāk galvenais režisors. Kinematogrāfistu savienības biedrs no 1965. gada.

## Filmogrāfija

## Atsauces

## Ārējās saites
*
Satekles iela (Rīga)

**Satekles iela** ir iela Rīgā, Latgales priekšpilsētas Avotu apkaimē. Satekles iela sākas pie Marijas un Merķeļa ielas krustojuma un beidzas pie Valmieras un Ģertrūdes ielas krustojuma. Ielas garums ir 1313 metri.

## Vēsture
Satekles iela Rīgas ielu sarakstā atrodama kopš 19. gadsimta vidus ar nosaukumu **Mazā Kalēju iela** (). Iela veda no Kārļa (tagadējās Lāčplēša) ielas pa labi Smilšu kalnu (tagadējās Valmieras ielas apkaime) virzienā. 1885. gadā iela pārdēvēta par **Polockas ielu**, kas vēlāk pagarināta pretējā virzienā no Kārļa ielas gar dzelzceļu līdz Popova (tagadējai Visvalža) ielai. 1920. un 1930. gados iela bija tikai posmā no Lāčplēša ielas līdz Ģertrūdes ielai. 1938. gadā iela pārdēvēta par Satekles ielu. 1950. gadu beigās izveidots ielas turpinājums  caur Dzirnavu un Elizabetes ielu gruntsgabaliem līdz Stacijas laukumam.

No 1922. gada Satekles ielā 11  dzīvoja tēlnieks Kārlis Zāle. 1988. gadā Kārļa Zāles vecās mājas pagrabā atrada vairākus tēlnieka veidotos ģipša atlējumus, starp tiem arī Brīvības pieminekļa tēlu modeļus un formu fragmentus.

## Ielu savienojumi
Satekles iela ir savienota ar šādām ielām:
* Marijas iela
* Merķeļa iela
* Elizabetes iela
* Dzirnavu iela
* Visvalža iela
* Lāčplēša iela
* Kurbada iela
* Ģertrūdes iela
* Valmieras iela

## Attēli

Attēls:51. autobuss Satekles ielā.JPG
File:Satekles iela 4.jpg


## Skatīt arī
* Avoti
* Latgales priekšpilsēta

## Atsauces
Kaningems

**Kaningems** var būt:

* Volters Kaningems (*Walter Cunningham*) — amerikāņu astronauts, lidotājs, uzņēmējs (1932—2023);
* Vords Kaningems (*Ward Cunningham*) — amerikāņu programmētājs (dzimis 1949. gadā).
Bendžamins Spoks

**Bendžamins Makleins Spoks** (; dzimis , miris ) bija amerikāņu pediatrs un autors.

Spoks bija pirmais pediatrs, kas studēja psihoanalīzi, lai saprastu bērnu vajadzības. Viņa idejas par bērnu kopšanu ietekmēja vairākas vecāku paaudzes, lai tie pret bērniem izturētos kā ar personībām. Daļa kolēģu viņu arī kritizēja.

1946. gadā tika publicēta viņa grāmata "Bērns un tā kopšana" (*The Common Sense Book of Baby and Child Care*), kas kļuva par dižpārdokli. Līdz 1998. gadam tika pārdoti 50 miljoni grāmatas kopiju. Saskaņā ar *[[The New York Times]]* grāmata pirmos 52 gadus kopš tās izdošanas bija otra visvairāk pārdotākā grāmata ASV pēc Bībeles. Grāmata tikusi iztulkota vairāk nekā 30 valodās, tai skaitā arī latviski (pirmais latviskais izdevums 1975. gadā).

Studējis Jeila Universitātē, studiju laikā piedalījies , kur izcīnījis zelta medaļu airēšanā.

## Ārējās saites
Nīcgales iela (Rīga)

**Nīcgales iela** ir iela Rīgā, Latgales un Vidzemes priekšpilsētā, Dārzciemā un Purvciemā. Tā sākas krustojumā ar Dzelzavas ielu un beidzas krustojumā ar Pildas ielu. Kopējais ielas garums ir 2183 metri.

## Vēsture
Pirmo reizi Nīcgales iela Rīgas ielu sarakstā minēta 1932. gadā ar nosaukumu **Jersikas iela**. 1936. gadā iela jau sastopama ar savu tagadējo nosaukumu — Nīcgales iela, kas nosaukta Nīcgales vārdā. 1938. gadā Nīcgales ielai tika pievienota Lāčmuižas iela. 1974. gadā Purvciemā tika izveidota jaunā **Andreja Jerjomenko iela** (nosaukums par godu padomju militārajam darbiniekam Andrejam Jerjomenko, ), kuru 1991. gadā arī pievienoja Nīcgales ielai.

Dārzciema apkaimē pastāvēja trīs atsevišķas ielas daļas, viena no kurām 2019. gadā pārdēvēta par Franča Trasuna ielu.

Pagājušā gadsimta septiņdesmito gadu sākuma pārbūves rezultātā ielas trase tika pagriezta un pagarināta līdz jaunizveidotajai Dzelzavas ielai. Nīcgales ielas vēsturiskais sākums (agrākā Lāčmuižas iela) atradās krustojumā ar Augusta Deglava ielu, nedaudz uz ZR no tagadējā, taču vēsturiskais sākuma posms līdz 2023. gada augustam bija saglabājis Nīcgales ielas nosaukumu, pastāvot divām paralēlām Nīcgales ielas daļām. 2023. gada 30. augustā Rīgas dome nolēma šo posmu nosaukt par Itas Kozakevičas ielu par godu Atmodas laika žurnālistei Itai Kozakevičai, kuras vārdā nosaukta netālu esošā skola.

## Ielu savienojumi
Nīcgales iela ir savienota ar šādām ielām:
* Dzelzavas iela (T-veida krustojums)
* Zileņu iela (gājēju savienojums)
* Purvciema iela
* Augusta Deglava iela
* Itas Kozakevičas iela (T-veida krustojums)
* Stopiņu iela
* Zeltiņu iela
* Vietalvas iela
* Sesku iela
* Rumbulas iela
* Kaibalas iela
* Pildas iela (T-veida krustojums)

## Skatīt arī
* Dārzciems
* Purvciems
* Latgales priekšpilsēta
* Vidzemes priekšpilsēta

## Atsauces
Limasola

**Limasola** () vai **Lemesa** (, ; ; ) ir pilsēta Kipras dienvidu krastā, Limasolas distrikta administratīvais centrs. Limasola ir otra apdzīvotākā aglomerācija Kiprā ar iedzīvotāju skaitu pilsētas daļā ap 160 000–176 700. Limasola tūrisma portālā *[[TripAdvisor]]* tikusi novērtēta kā trešais nākotnes tūrisma galamērķis un iekļauta šīs tīmekļa vietnes sarakstā *Top 10 Traveler’s Choice Destinations on the Rise*. 2015. gadā pilsēta tika ierindota 87. vietā *Mercer* dzīves kvalitātes rangā.

## Atsauces

## Ārējās saites
Poststrukturālisms

**Poststrukturālisms** ir ASV akadēmiskās vides dots apzīmējums Eiropas filozofu un kritiskās teorijas pārstāvju darbiem, kas nonāca starptautiskā atpazīstamībā 1960. un 1970. gados.

Poststrukturālismam ir saikne ar strukturālismu, kas Eiropā pastāvēja 20. gadsimta 1. pusē, kā arī eksistenciālo fenomenoloģiju. Poststrukturālisma autori dažādi kritizē strukturālisma idejas, bet pamatā tie noraida strukturālisma stingrās uzskatu pozīcijas, uzsver subjektivitātes nozīmi, kā arī struktūru mainīgo un neviennozīmīgo iedabu.

Poststrukturālismu piedēvē tādiem autoriem kā Žaks Lakāns, Žaks Deridā, Mišels Fuko, Žils Delēzs, Žans Bodrijārs un citiem.

## Atsauces
Tilta iela (Rīga)

**Tilta iela** ir iela Rīgā, Ziemeļu rajonā, Sarkandaugavā. Tā sākas krustojumā ar Duntes ielu un Ganību dambi un beidzas krustojumā ar Viestura prospektu, kur pārtop par Meža prospektu. Visā garumā Tilta iela ir autoceļa P1 daļa un klāta ar asfalta segumu. Tās kopējais garums ir 635 metri.

## Ielu savienojumi
Tilta iela ir savienota ar šādām ielām:
* Ganību dambis
* Tvaika iela
* Duntes iela
* Alekša iela
* Aptiekas iela
* Priežu iela
* Sarkandaugavas iela
* Patversmes iela
* Sliežu iela
* 22px dzelzceļa līnija Zemitāni—Skulte
* Viestura prospekts
* Meža prospekts (Tilta iela pārtop Meža prospektā)

## Skatīt arī
* Ziemeļu rajons
* Sarkandaugava

## Atsauces
Tilta iela

**Tilta iela** var būt:
* Tilta iela — iela Aizkrauklē;
* Tilta iela — iela Alūksnē;
* Tilta iela — iela Apē;
* Tilta iela — iela Atpūtā;
* Tilta iela — iela Aucē;
* Tilta iela — iela Baldonē;
* Tilta iela — iela Dižliepās;
* Tilta iela — iela Gulbenē;
* Tilta iela — iela Jaunpiebalgā;
* Tilta iela — iela Jēkabpilī;
* Tilta iela — iela Koknesē;
* Tilta iela — iela Ķiparos;
* Tilta iela — iela Lubānā;
* Tilta iela — iela Ogrē;
* Tilta iela — iela Rīgā;
* Tilta iela — iela Rūjienā;
* Tilta iela — iela Salacgrīvā;
* Tilta iela — iela Saulkrastos;
* Tilta iela — iela Skrīveros;
* Tilta iela — iela Stendē;
* Tilta iela — iela Tukumā;
* Tilta iela — iela Ventspilī.

## Skatīt arī
* Tiltu iela — iela Jūrmalā.
Hanzas iela (Rīga)

**Hanzas iela** ir iela Rīgā, Ziemeļu rajonā un Vidzemes priekšpilsētā, Centra apkaimē. Hanzas iela sākas pie Krišjāņa Valdemāra un Stabu ielas krustojuma un beidzas krustojumā ar Eksporta ielu. Ielas kopējais garums ir 1429 metri, tā visā garumā klāta ar asfaltbetona segumu.

## Vēsture
Hanzas iela Rīgas ielu sarakstos minēta 1902. gadā ar savu tagadējo nosaukumu, kas dots, godinot Rīgas dibināšanas 700 gadu jubileju, pieminot tās dalību Hanzas tirgotāju savienībā. 1914. gadā Hanzas ielu pagarināja līdz tagadējai Krišjāņa Valdemāra ielai.

## Ēkas
[thumb|150px|left|[Aleksandra vārti Viestura dārzā]]
Hanzas ielā ir dažāda tipa apbūve, tostarp daudzas sabiedriskas celtnes. Emiļa Melngaiļa ielā 1A atrodas Skonto halle un Skonto stadions. Hanzas ielā 5 atrodas Valsts ugunsdzēsības un glābšanas dienesta ēka, kurā atrodas arī Latvijas Ugunsdzēsības muzejs. Hanzas ielā 16a atrodas kultūras un izklaides centrs "Hanzas perons". Pie krustojuma ar Pulkveža Brieža ielu atrodas Rīgas 13. vidusskola (Pulkveža Brieža ielā 25). Posmā starp Rūpniecības ielu un Eksporta ielu pārnumuru pusē atrodas parks — Viestura dārzs ar triumfa arku Aleksandra vārtiem, kas pavērsti tieši pret Hanzas ielu. Pretējā pusē atrodas Vašingtona laukums.

## Ielu savienojumi
Hanzas iela ir savienota ar šādām ielām:
* Krišjāņa Valdemāra iela
* Stabu iela
* Vesetas iela
* Strēlnieku iela
* Skanstes iela
* Emiļa Melngaiļa iela
* Mihaila Tāla iela
* Pulkveža Brieža iela
* Rūpniecības iela
* Valkas iela
* Ausekļa iela
* Eksporta iela
* Vašingtona laukums

## Atsauces
Izraēlas Nacionālā bibliotēka

**Izraēlas Nacionālā bibliotēka** (, *HaSifria HaLeumit*) ir bibliotēka, kurā tiek vākts Izraēlas un ebreju kultūras mantojums. Bibliotēkā ir pasaulē lielākais ivritā sarakstīto darbu krājums. Izraēlas Nacionālā bibliotēka atrodas Jeruzalemē. Līdz 2008. gadam tā bija zināma kā **Ebreju Nacionālā un Universitātes bibliotēka** (בית הספרים הלאומי והאוניברסיטאי, *Beit Ha-Sfarim Ha-Le'umi ve-Ha-Universita'i*).

## Ārējās saites

* Izraēlas Nacionālā bibliotēka
Jāņa Asara iela (Rīga)

**Jāņa Asara iela** ir Rīgas iela Latgales priekšpilsētas Grīziņkalna un Avotu apkaimē. Jāņa Asara iela sākas krustojumā ar Lienes, Avotu un Augusta Deglava ielu un noslēdzas strupceļā aiz Grīziņkalna parka pie Daugavas stadiona. Ielas kopējais garums ir 761 metri, tā pilnībā klāta ar asfalta segumu. Iela nosaukta latviešu rakstnieka un revolucionāra Jāņa Asara vārdā.

## Vēsture
Pirmo reizi Rīgas adrešu grāmatās šī iela minēta 1885. gadā ar nosaukumu **Ērgļu iela** (*Adlerstraße, Орлиная*). Sākotnēji iela bija tikai līdz Rēveles ielai (mūsdienās Tallinas iela), bet vēlāk pagarināta līdz dzelzceļam. 1930. gadā pārsaukta par Jāņa Asara ielu. No 1942. līdz 1944. gadam tā atguva nosaukumu Ērgļu iela (*Adlerstraße*), bet kopš 1944. gada tā bez izmaiņām bijusi Jāņa Asara iela.

20. gadsimta sākumā pa ielu kursēja tramvaji no pilsētas centra līdz Pērnavas ielai.

## Ielu savienojumi
Jāņa Asara iela ir savienota ar šādām ielām:
* Lienes iela / Avotu iela / Augusta Deglava iela
* Artilērijas iela
* Tallinas iela
* Pērnavas iela
* Augšiela (T-veida krustojums)

## Objekti
* Ielas sākumā (adrese Augusta Deglava iela 1) atrodas Rīgas Svētā Pāvila evaņģēliski luteriskā baznīca.
* Jāņa Asara ielā 3 atrodas bijušās Rīgas Sarkanā Krusta slimnīcas ēka (arhitekts Frīdrihs Šefels (1912); 1933. gadā pēc arhitekta Aleksandra Klinklāva projekta uzbūvēta piebūve), kura daļēji renovēta un tajā šobrīd iekārtota Medicīnas sabiedrības "ARS" Diagnostikas klīnika, ēka ir arhitektūras piemineklis;
* Jāņa Asara ielā 5 atrodas RSU Sarkanā Krusta medicīnas koledža (arhitekts Aleksandrs Klinklāvs), ēka ir arhitektūras piemineklis;
* Jāņa Asara ielā 13 atrodas Rīgas priekšpilsētas ugunsdzēsības biedrības ēka; dažādos gados šeit atradās: Rīgas Vieglatlētikas klubs, jaunatnes sporta biedrības, biedrība "Strādnieku sports un sargs", Latvijas PSR Brīvprātīgās ugunsdzēsības biedrības centrālā padome un Grīziņkalna ugunsdzēsības biedrība.
* Jāņa Asara ielā 15 atrodas blokmāja (arhitekts Osvalds Tīlmanis), kas celta 1930.—1931. gadā par Rīgas pašvaldības līdzekļiem pašvaldības mājokļu būvniecības programmas īstenošanas ietvaros. Mājas pagalmā atrodas Riharda Maura skulptūra "Ūdenszirgs". Ēka ir valsts nozīmes arhitektūras piemineklis.
* Grīziņkalna parks posmā aiz Pērnavas ielas.

## Galerija

Attēls:Улица Яня Асара-3.JPG|Jāņa Asara iela 3
Attēls:Jāņa Asara iela 15 (1).jpg|Jāņa Asara iela 15


## Atsauces
Ich ruf zu Dir, Herr Jesu Christ

***Ich ruf zu Dir, Herr Jesu Christ*** ir viena no populārākajām krājumā *Orgelbüchlein* ("Ērģeļu grāmatiņa") iekļautajām vācu komponista Johana Sebastiāna Baha sacerētajām ērģelēm domātajām korāļu prelūdijām.
Šī ornamentālā, tīrā stilā sarakstītā korāļu prelūdija tiek raksturota kā "lūgšana izmisuma laikā". Tā ir unikāla fa minorā sacerēta trio veida prelūdija diviem manuāļiem un pedālim. Iespējams, ka Bahs pie šāda netradicionāla stila izvēles nonācis, spēlēdams Halles pilsētas baznīcas jaunās ērģeles, kurām bija tam laikam salīdzinoši moderns skaņojums. Sacerēta laikā no 1708. līdz 1717. gadam, Baha tā saucamajā Veimāras periodā.

thumb|''Ich ruf zu Dir, Herr Jesu Christ'', BWV 639 manuskripts

500px

* MIDI variants: 
* MP3 variants: play MP3 

Prelūdijas pamatā ir 1526. gadā sacerēta baznīcas himna, tās autors ir Johans Agrikola (1494—1566).
 Ich ruf zu dir, Herr Jesu Christ,
 ich bitt, erhör mein Klagen;
 verleih mir Gnad zu dieser Frist,
 lass mich doch nicht verzagen.
 Den rechten Glauben, Herr, ich mein,
 den wollest du mir geben,
 dir zu leben,
 meim Nächsten nütz zu sein,
 dein Wort zu halten eben.
Krievu komponists Eduards Artemjevs, padomju elektroniskās mūzikas līderis, ir veicis šī Baha skaņdarba aranžējumu, izmantojot elektronisko ANS sintezatoru. Artemjeva radītais skaņdarbs pazīstams kā "Bahu klausoties (Zeme)", tas izmantots krievu režisora Andreja Tarkovska 1972. gadā uzņemtajā filmā "Solāris". *Ich ruf zu Dir, Herr Jesu Christ* ir šīs filmas galvenā muzikālā tēma.

## Atsauces